****

**ΕΝΤΥΠΟ ΕΤΟΙΜΑΣΙΑΣ ΠΛΑΝΟΥ ΣΥΝΤΗΡΗΣΗΣ ΤΟΥ ΠΡΑΣΙΝΟΥ ΧΩΡΟΥ**

Α. ***Το πλάνο συντήρησης του πράσινου σημείου αποσκοπεί στο να διασφαλίσει ότι το κάθε σχολείο θα καταρτίσει οργανωμένα και μέσα από παιδαγωγικές διαδικασίες ένα πρόγραμμα δραστηριοτήτων για τη συντήρηση, την προστασία και τη διατήρηση του χώρου πρασίνου μακροπρόθεσμα. Το πλάνο συντήρησης θα πρέπει να καλύπτει τόσο τη φροντίδα, προστασία και διατήρηση του πράσινου χώρου κατά τη διάρκεια της λειτουργίας του σχολείου, όσο και κατά τις περιόδους, όπου το σχολείο είναι κλειστό (γιορτές Χριστουγέννων, Πάσχα, Θερινές διακοπές). Το πλάνο συντήρησης αναμένεται να είναι προϊόν συλλογικής διαδικασίας, συναπόφασης και δέσμευσης όλων των εμπλεκομένων φορέων.***

|  |
| --- |
| **Περιγραφή της πορείας και των ενεργειών συντήρησης, φροντίδας και προστασίας του χώρου πρασίνου κατά τη διάρκεια της λειτουργίας του σχολείου.**Περιγράψτε με ποιον τρόπο θα οργανώσετε τους/τις μαθητές/μαθήτριες για τη φροντίδα, προστασία και διατήρηση του πράσινου χώρου κατά τη λειτουργία του σχολείου. Περιγράψτε τη διαδικασία και τις ενέργειες στις οποίες θα προβείτε. Σημειώστε επίσης ποιοι άλλοι φορείς θα εμπλακούν και με ποιον τρόπο.***Η φροντίδα, η προστασία και η διατήρηση του χώρου πρασίνου πρέπει να είναι συλλογική προσπάθεια για να είναι αποτελεσματική*** ***Όλα τα παιδιά της Α΄ τάξης θα συμμετέχουν στην Ομάδα Πρασίνου και ανάλογα με το πρόγραμμα του σχολείου και τις αλλαγές του προγράμματος θα σχηματίζονται οι υπο-ομάδες εργασίας.******Οι υπο-ομάδες θα αναλάβουν εκ περιτροπής ανά εβδομάδα τη φροντίδα του χώρου πρασίνου.******Μια εισήγηση επίσης των παιδιών είναι η «υιοθέτηση του χώρου» πρασίνου από τμήματα του σχολείου για μια εβδομάδα που θα εργάζονται παράλληλα με συγκεκριμένη υπο-ομάδα με σκοπό να εμπλακεί όλο το σχολείο στο πρόγραμμα μέχρι το τέλος του προγράμματος και κυρίως κατά τις καλοκαιρινές διακοπές ή τις διακοπές των Χριστουγέννων και του Πάσχα.*** ***Τις ομάδες θα συντονίζει ο κ. Αντώνης Σάββα, καθηγητής Φυσικής Αγωγής που έχει γνώσεις φροντίδας των φυτών και ήδη εργάζεται εθελοντικά για την περιποίηση των υφιστάμενων δέντρων του σχολείου μας. Είναι σημαντικό να συμμετέχουν μαθητές στη φροντίδα του χώρου για να καλλιεργηθεί η αγάπη για το πράσινο και να δημιουργηθεί κλίμα συμμετοχικότητας και δέσμευσης όσον αφορά την προστασία του χώρου πρασίνου.******Ο κ. Σάββα ως υπεύθυνος της διατήρησης του χώρου πρασίνου και επικεφαλής των υπο-ομάδων αυτών θα ενημερώνει τη Διεύθυνση στην περίπτωση που χρειάζεται επαγγελματική βοήθεια για να καλούνται ειδικοί από τη Σχολική Εφορεία Λευκωσίας π.χ. για το κλάδεμα ή την απομάκρυνση ζιζανίων.*** |
|  |
| **Περιγραφή της πορείας και των ενεργειών συντήρησης, φροντίδας και προστασίας του χώρου πρασίνου κατά τη διάρκεια που το σχολείο είναι κλειστό.**Περιγράψτε τη διαδικασία και τις ενέργειες στις οποίες θα προβείτε σε συνεργασία με όλους τους/τις εταίρους και τη σχολική κοινότητα για την προστασία, συντήρηση και φροντίδα του χώρου πρασίνου κατά τις περιόδους που το σχολείο είναι κλειστό. ***Η φροντίδα, η προστασία και η διατήρηση του χώρου πρασίνου πρέπει να είναι μια συνεχής προσπάθεια για να έχει τα αποτελέσματα που επιθυμούμε και να διατηρηθεί η όμορφη εικόνα που θα προσπαθήσουμε να δημιουργήσουμε στο σχολείο μας.*** ***Η Πράσινη Ομάδα και οι υπο-ομάδες και οι υπεύθυνοι εκπαιδευτικοί θα αναλαμβάνουν εκ περιτροπής τη φροντίδα του χώρου πρασίνου και κατά τις περιόδους που το σχολείο θα είναι κλειστό. Οι ομάδες αυτές θα αποτελούνται από μαθητές που κατοικούν στην περιοχή του σχολείου. Η ανάληψη ευθύνης από μαθητές και κατά τα διαστήματα που το σχολείο θα είναι κλειστό πιστεύουμε ότι θα συνεισφέρει στην ανάπτυξη συναισθήματος δέσμευσης και υπευθυνότητας στους μαθητές.******Επιπλέον η Διεύθυνση του σχολείου θα βρίσκεται σε επικοινωνία με τη Σχολική Εφορεία για τη φροντίδα του χώρου πρασίνου αλλά και με την αστυνομία και την ιδιωτική εταιρεία φύλαξης για τη συνεχή προστασία του χώρου πρασίνου.*** |

Β. ***Η συντήρηση ενός χώρου πρασίνου απαιτεί, όχι μόνο συστηματική φροντίδα, παρακολούθηση και έλεγχο, αλλά και την εφαρμογή κατάλληλων πρακτικών για να διατηρηθεί υγιής και αισθητικά όμορφος. Ο καταρτισμός του πλάνου συντήρησης του χώρου πρασίνου αποσκοπεί στη διατήρηση και προστασία του σε βάθος χρόνου, ώστε να αξιοποιείται ως υπαίθριος χώρος μάθησης και απόλαυσης από τη σχολική/τοπική κοινότητα. Σημειώνεται ότι το πλάνο συντήρησης είναι ετήσιο, συμπεριλαμβανομένων και των θερινών διακοπών.***

|  |
| --- |
| **Έδαφος**Περιγράψτε τον τρόπο με τον οποίο θα διατηρηθεί υγιές το έδαφος του χώρου πρασίνου που προτίθεστε να δημιουργήσετε, ώστε να βελτιώνεται συνεχώς η δομή του εδάφους, να συγκρατείται η υγρασία και να παρέχονται βασικά θρεπτικά συστατικά για τα φυτά(προσθήκη οργανικής ύλης, χρήση εδαφοβελτιωτικού, εδαφοκαλυπτικό κ.λπ.).***Ο χώρος πρασίνου απαιτεί θρεπτικό έδαφος που δεν υπάρχει στον συγκεκριμένο χώρο που έχουμε προγραμματίσει να δημιουργήσουμε μέσα στο πλαίσιο του προγράμματος «Πρασινίζω το σχολείο μου». Αντίθετα, το έδαφος είναι εντελώς ακατάλληλο γι΄αυτό θα προσπαθήσουμε να δημιουργήσουμε μονοπάτια που θα οδηγούν ανάμεσα στις περιοχές όπου θα έχουν φυτευτεί τα φυτά (παρτέρια).*** ***Επομένως είναι αναγκαία η αγορά εδάφους κατάλληλου για τη φύτευση αλλά και τη διατήρηση του χώρου πρασίνου. Θα συμβουλευτούμε ειδικό όσον αφορά την αγορά του κατάλληλου εδάφους. Επίσης θα αξιοποιούνται τα φυλλώματα που θα απομακρύνονται από τα φυτά για τον συνεχή εμπλουτισμό του εδάφους. Παράλληλα θα χρησιμοποιήσουμε οργανική ύλη στον βαθμό που είναι εφικτό για τον περαιτέρω εμπλουτισμό του εδάφους.******Σκοπεύουμε στο πλαίσιο του προγράμματος να προχωρήσουμε σε κομποστοποίηση οργανικής ύλης για παραγωγή οργανικού λιπάσματος.*** |
| **Πότισμα**Καθορίστε τον τρόπο με τον οποίο θα διασφαλίζεται το πότισμα του χώρου πρασίνου κατά τη διάρκεια όλων των εποχών του χρόνου και ιδιαίτερα κατά τους ζεστούς και ξηρούς μήνες όπου απαιτείται περισσότερο νερό (σύστημα αυτόματου ποτίσματος, αισθητήρας υγρασίας εδάφους, κ.λπ.).***Όσον αφορά το πότισμα υπάρχει υφιστάμενο σύστημα άρδευσης που αντλεί νερό από διάτρηση που ανήκει στο σχολείο. Το σύστημα αυτό θα αξιολογηθεί από ιδιωτική εταιρεία εθελοντικά και η οποία έκανε ήδη μια εκτίμηση του κόστους για την επέκταση και αναβάθμισή του.******Κατά τους καλοκαιρινούς μήνες την επίβλεψη και τη φροντίδα του χώρου πρασίνου θα αναλάβουν οι μόνιμες φροντίστριες του σχολείου που εργάζονται εκ περιτροπής καθ΄όλη τη διάρκεια των καλοκαιρινών μηνών. Επίσης , οι επικεφαλής της Πράσινης Ομάδας για τη συντήρηση του χώρου πρασίνου είναι πρόθυμος να επιβλέπει τον χώρο κατά τους καλοκαιρινούς μήνες ενώ θα συσταθεί και μια υπο-ομάδα από μαθητές που διαμένουν στην περιοχή του σχολείου για τη συχνή επίσκεψη του χώρου σε τακτικά διαστήματα.*** |
| **Αποτελεσματική χρήση νερού**Προσδιορίστε τον τρόπο με τον οποίο θα διασφαλίζεται η αποτελεσματική χρήση νερού για σκοπούς άρδευσης, ώστε να μειώνεται στο ελάχιστο η σπατάλη νερού (ενδημικά φυτά, πότισμα νωρίς το πρωί ή αργά το απόγευμα για να ελαχιστοποιείται η εξάτμιση, εγκατάσταση συστήματος στάγδην άρδευσης, συλλογή βρόχινου νερού κ.λπ.).***Στο σχολείο μας υπάρχει διάτρηση νερού από όπου παίρνουμε το νερό που χρησιμοποιείται για άρδευση. Το υφιστάμενο σύστημα άρδευσης θα αναβαθμιστεί και θα επεκταθεί σε συνεργασία με ιδιωτική εταιρεία. Το πότισμα θα γίνεται με τη χρήση σταγόνων ή μικρών sprinklers με στόχο τον περιορισμό της σπατάλης του νερού ενώ η άρδευση θα προγραμματιστεί με αυτοματισμό/ χρονοδιακόπτη για να γίνεται κατά τις πρωινές και τις απογευματινές ώρες.*** ***Επίσης , όπως έχουμε συζητήσει θα φυτευτούν ενδημικά φυτά που δεν απαιτούν μεγάλες ποσότητες νερού για τη διατήρησή τους.******Πέραν των πιο πάνω θα γίνει πρόνοια έτσι ώστε κατά τους βροχερούς μήνες να αναστέλλεται η λειτουργία του αυτόματος συστήματος ποτίσματος για σκοπούς αξιολόγησης.*** |
| **Φυσική και ολοκληρωμένη διαχείριση παρασίτων** Καθορίστε τον τρόπο με τον οποίο θα ελεγχθεί συστηματικά ο πληθυσμός των παρασίτων με φυσικό τρόπο (συστηματική παρατήρηση, συγκαλλιέργειες, συνοδευτικές φυτεύσεις, ωφέλιμα έντομα όπως πασχαλίτσες, μάντισσες – αλογάκια της Παναγίας, χρήση οργανικών μεθόδων ελέγχου παρασίτων όπως πράσινο σαπούνι, πιπέρι καγιέν, κ.λπ.).***Η Πράσινη Ομάδα θα κάνει μελέτη μέσα στο πλαίσιο του προγράμματος Οικολογικά σχολεία όσον αφορά την αντιμετώπιση των ζιζανίων με φιλικούς προς το περιβάλλον τρόπους και θα τους εφαρμόσουμε στον χώρο πρασίνου που θα δημιουργήσουμε.*** |
| **Διαχείριση ζιζανίων** Παραθέστε το πλάνο σας για την απομάκρυνση των ζιζανίων (αγριόχορτων) από τον κήπο σας, ώστε να μην ανταγωνίζονται τα φυτά σας για νερό, θρεπτικά συστατικά και ηλιακό φως (παρατήρηση, ξεχόρτισμα, όργωμα, εδαφοκάλυψη με ροκανίδι, πευκόφλουδα, γεώπανο, εδαφοκαλυπτικά φυτά και καλλιέργειες).***Όσον αφορά τα ζιζάνια η ομάδα περιβάλλοντος θα παρατηρεί τακτικά το πράσινο και έτσι το ξεχόρτισμα θα γίνεται έγκαιρα όταν αυτό θα είναι εύκολο και εφικτό για τα παιδιά. Στην περίπτωση που χρειάζεται επαγγελματική συνδρομή θα συνεργαζόμαστε με ειδικό (γεωπόνο) όσον αφορά τη χρήση αποτελεσματικών τρόπων περιορισμού των ζιζανίων ή απομάκρυνσής τους.*** |
| **Κλάδεμα** Περιγράψτε το πλάνο σας για το κλάδεμα των φυτών που προτίθεστε να φυτέψετε, ώστε να διασφαλίζεται η κυκλοφορία του αέρα και η υγιής ανάπτυξη των φυτών, καθώς και η διατήρηση του σχήματός τους και γενικότερα της εμφάνισης του χώρου πρασίνου. ***Το κλάδεμα του χώρου θα επιβλέπει ο επικεφαλής των υπο-ομάδων συντήρησης και θα καλεί ειδικό κλαδευτή όποτε αυτό χρειαστεί για τη φροντίδα του χώρου. Επίσης θα μπορούν να βοηθούν παιδιά και φροντίστριες του σχολείου για μικρής κλίμακας περιποίηση και απομάκρυνση ξερών φυλλωμαάτων ή φυλλωμάτων.***  |
| **Διαχείριση κλαδεμάτων** Προσδιορίστε τον τρόπο με τον οποίο θα διαχειρίζεστε τα κλαδέματα (περισυλλογή από τον δήμο/κοινότητα, κομποστοποίηση, τεμαχιστής κλαδεμάτων, κ.λπ.)***Όσον αφορά τα κλαδέματα θα είμαστε σε επικοινωνία με τον Δήμο όσον αφορά τα μεγάλου μεγέθους κλαδέματα και τη μεταφορά τους σε σημεία συλλογής και διαχείρησης ενώ τα μικρά κλαδέματα και τα φυλλώματα θα τεμαχίζονται και θα χρησιμοποιούνται για τον εμπλουτισμό του εδάφους του σχολικού κήπου που θα δημιουργηθεί.*** |
| **Προστασία του χώρου πρασίνου από βανδαλισμούς**Αναφερθείτε σε ενέργειες και μέτρα που θα εφαρμόσετε για την προστασία του χώρου πρασίνου από βανδαλισμούς, αλλά και ενημέρωσης και ευαισθητοποίησης της σχολικής κοινότητας για την προστασία και διατήρησή του.***Ο χώρος που επιλέξαμε να αναβαθμίσουμε βρίσκεται στην πρόσθια πλευρά του σχολείου και γειτνιάζει με δημόσιο δρόμο με συνεχή κυκλοφορία και έχει ικανοποιητικό φωτισμό. Επίσης περικλείεται με ψηλή σιδερένια περίφραξη η οποία εμποδίζει την πρόσβαση με εισόδους που κλειδώνουν κατά τις ώρες μη λειτουργίας του σχολείου.******Περαιτέρω κατά τις βραδινές ώρες υπάρχει φρούρηση από ιδιωτική εταιρεία ενώ η Αστυνομία κάνει τακτικές περιπολίες στην περιοχή.******Έχουμε σκοπό να ενημερώσουμε τη Σχολική Εφορεία και τον Δήμο σχετικά με την πρόθεσή μας να αναβαθμίσουμε το πράσινο του σχολείου μας. Κυρίως όμως θα στοχεύσουμε στην ευαισθητοποίηση της μαθητικής κοινότητας, έτσι ώστε μέσα από την εμπλοκή όσο το δυνατό περισσότερων μαθητών στην προσπάθεια αναβάθμισης του σχολικού περιβάλλοντος. Μέσα από την καλλιέργεια της κοινής ευθύνης όσον αφορά τη δημιουργία και τη συντήρηση του νέου χώρου πρασίνου θα οδηγήσει στην αποτελεσματικότερη προστασία του συγκεκριμένου χώρου.*** |
| **Συνεργασίες και συνέργειες**Αναφέρετε τυχόν συνεργασίες και συνέργειες που προτίθεστε να αναπτύξετε για την αποτελεσματικότερη τήρηση και συνεχή αναβάθμιση του πλάνου συντήρησης του χώρου πρασίνου που προτίθεστε να υλοποιήσετε. ***Η ομάδα περιβάλλοντος του σχολείου μας θα συνεργαστεί με τη Διεύθυνση του σχολείου, τον Σύνδεσμο Γονέων, τις φροντίστριες του σχολείου καθώς και με εξωτερικούς φορείς όπως η Σχολική Εφορεία Λευκωσίας, ο Δήμος και ιδιώτες.******Έχουμε ήδη επικοινωνήσει και συνεργαστεί με ιδιώτη τοπιοτέχνη για να πάρουμε συμβουλές σε σχέση με τον σχεδιασμό της πρότασής μας και με ιδιωτική εταιρεία εγκατάστασης αρδευτικού συστήματος η οποία θα μας παρέχει εθελοντικά τον έλεγχο και τη συντήρηση του δικτύου άρδευσης.*** ***Επιπλέον θα συνεργαστούμε με την ιδιωτική εταιρεία φύλαξης του σχολικού χώρου κατά τις βραδινές ώρες.*** |